Andreasordenen
Store norske leksikon,Historie,Historiske hjelpevitenskaper,Ordener
Andreasordenen er en russisk orden, innstiftet i 1698 av Peter den store. Ordenen ble opphevet etter revolusjonen i 1917 og gjenopprettet som russisk statsorden i 1998. Den er i dag Russlands fornemste orden. Ordenen er oppkalt etter sankt Andreas, Russlands vernehelgen.
Andreasordenen var det russiske tsarrikes høyeste orden. Den hadde én klasse og ble for det meste tildelt medlemmer av keiserhuset, fyrstelige personer og statsoverhoder og fremtredende militære.Etter revolusjonen i 1917 fortsatte tildeling innen Romanov-familien. I 1998 ble Andreasordenen gjenopprettet som russisk statsorden og tildeles russiske statsborgere for fremragende fortjenester, samt andre lands statsoverhoder og regjeringssjefer. Les mer i Store norske leksikon verdslig orden Russlands historie